**Výpis uznesenia Vedeckej rady**

**Právnickej fakulty Univerzity Mateja Bela v Banskej Bystrici****,**

ktoré sa uskutočnilo online formou prostredníctvom aplikácie Microsoft Teams,

dňa **09. novembra 2020**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**K bodu 5**

Predseda VR PrF UMB predložil návrh na udelenie vedecko-pedagogického titulu docent JUDr. Markéte BRUNOVEJ, PhD., v odbore habilitačného konania a inauguračného konania trestné právo.

Následne odovzdal slovo Dr. h. c. prof. JUDr. Jaroslav IVOROVI, DrSc., ktorý ako predseda habilitačnej komisie predniesol návrh a prečítal členom VR PrF UMB podstatné časti zo zápisnice z habilitačnej prednášky a obhajoby habilitačnej práce JUDr. Markéty BRUNOVEJ, PhD., LL.M. v odbore habilitačného konania a inauguračného konania trestné právo zo dňa 29. októbra 2020.

V habilitačnom konaní pôsobila habilitačná komisia a oponenti habilitačnej práce v nasledovnom zložení:

Predseda habilitačnej komisie:

**Dr. h. c. prof. JUDr. Jaroslav IVOR, DrSc.,**

Pracovisko: Univerzita Mateja Bela, Právnická fakulta, Banská Bystrica, SR

Členovia habilitačnej komisie:

**prof. JUDr. Jiří JELÍNEK, CSc.**

Pracovisko: Univerzita Karlova v Prahe, Právnická fakulta, Praha, ČR

**doc. PhDr. JUDr. Marcela TITTLOVÁ, PhD., LL.M.**

Pracovisko: Paneurópska vysoká škola v Bratislave, Fakulta práva, Bratislava, SR

Oponenti habilitačnej práce:

**doc. JUDr. Jana TLAPÁK NAVRÁTILOVÁ, PhD.**

Pracovisko: Univerzita Karlova v Prahe, Právnická fakulta, Praha, ČR

**prof. JUDr. Peter POLÁK, PhD.**

Pracovisko: Paneurópska vysoká škola v Bratislave, Fakulta práva, Bratislava, SR

**doc. JUDr. Ingrid MENCEROVÁ, PhD.**

Pracovisko: Univerzita Mateja Bela, Právnická  fakulta, Banská Bystrica, SR

**Téma habilitačnej prednášky:**

Výkon trestu odnětí svobody, aktuální stav a perspektivy v ČR a SR

**Téma habilitačnej práce:**

Novodobý vývoj a stav vězeňství v České a Slovenské republice

Dr. h. c. prof. JUDr. Jaroslav IVOR, DrSc. informoval prítomných o výsledku hlasovania členov habilitačnej komisie po skončení habilitačnej prednášky a obhajoby habilitačnej práce JUDr. Markéty Brunovej, PhD., LL.M., zo dňa 29.10.2020.

Počet členov oprávnených hlasovať bol 3, z toho prítomní 3 členovia. Počet kladných hlasov 3, počet záporných hlasov 0, počet neplatných hlasov 0.

Komisia sa preto jednomyseľne rozhodla podať návrh predsedovi Vedeckej rady Právnickej fakulty UMB na udelenie vedecko-pedagogického titulu docent JUDr. Markéte BRUNOVEJ, PhD., LL.M. v študijnom odbore habilitačného konania a inauguračného konania trestné právo, ktorý ho predložil na rokovanie Vedeckej rady Právnickej fakulty UMB.

Vedecká rada PrF UMB, na ktorej sa zúčastnil aj a zástupca fakulty, na ktorej pôsobí uchádzačka o udelenie titulu docent: prof. PhDr. Jiří Straus, DrSc., konštatovala, že uchádzačka spĺňa podmienky na získanie vedecko-pedagogického titulu docent a v celom habilitačnom konaní bol dodržaný postup ustanovený zákonom č. 131/2002 Z. z. o vysokých školách v platnom znení, vyhláškou Ministerstva školstva SR č. 246/2019 Z. z. Ministerstva školstva, vedy, výskumu a športu Slovenskej republiky o postupe získavania vedecko-pedagogických titulov a umelecko-pedagogických titulov docent a profesor v platnom znení, Smernicou UMB č. 1/2013 o postupe získavania vedecko-pedagogických a umelecko-pedagogických titulov docent a profesor na Univerzite Mateja Bela v Banskej Bystrici a jej dodatkov.

Následne predseda VR PrF UMB a predseda habilitačnej komisie podporili udelenie titulu docent JUDr. Markéte BRUNOVEJ, PhD., LL.M., a predseda VR PrF UMB otvoril k tomuto bodu diskusiu.

Do diskusie sa prihlásil prof. PhDr. Jiří Straus, DrSc., zástupca fakulty, na ktorej pôsobí uchádzačka o udelenie titulu docent, ktorý sa vyjadril k vedecko-výskumnej, publikačnej a pedagogickej činnosti uchádzačky o udelenie titulu docent, JUDr. Markéty Brunovej, PhD., LL.M. Na záver sa p. prof. PhDr. Jiří Straus, DrSc. vyjadril, že bol z pozície prodekana vedením fakulty poverený, aby podporil udelenie docentského titulu p. JUDr. Markéte Brunovej, PhD., LL.M., nakoľko p. doktorka z jeho pohľadu a z pohľadu celej školy jednoznačne splňuje všetky podmienky pre udelenie vedecko-pedagogického titulu docent.

Ďalej v diskusii vystúpil Dr. h. c. prof. JUDr. Jaroslav Ivor, DrSc., ktorý ocenil originalitu predloženej habilitačnej práce, JUDr. Markéta Brunová, PhD., LL.M. spracovala úplne originálnu prácu týkajúcu sa penológie, čiže výkonu trestu odňatia slobody, čo je veľmi záslužný čin, pretože tejto problematike sa venuje veľmi málo autorov a vedecko-pedagogických pracovníkov. Podľa protokolu originality je prekryv len niečo vyše 2%, autorka čerpala z vlastných zdrojov, z vlastného výskumu a tie závery tomu aj zodpovedajú a môže byť ďalším zdrojom myšlienok a konštruktívneho prístupu v tejto téme.

Následne dal predseda Vedeckej rady PrF UMB o prednesenom návrhu hlasovať **v tajnom hlasovaní**, v ktorom je na prijatie rozhodnutia o udelení titulu docent potrebná nadpolovičná väčšina hlasov všetkých členov Vedeckej rady PrF UMB, tzn. minimálne 17 hlasov.

Počet členov vedeckej rady oprávnených hlasovať: 33

Počet prítomných členov oprávnených hlasovať: 28

Počet odovzdaných hlasov: 27

- z toho kladných: 27

- z toho záporných: 0

- zdržalo sa hlasovania: 0

- z toho neplatných: 0

**Uznesenie č. 17/2020:** **Vedecká rada Právnickej fakulty UMB v Banskej Bystrici schválila udelenie vedecko-pedagogického titulu docent JUDr. Markéte BRUNOVEJ, PhD. v odbore habilitačného konania a inauguračného konania trestné právo.**

V Banskej Bystrici, 9. novembra 2020

 **doc. Dr. iur. JUDr. Ing. Michal Turošík, PhD.**

 predseda Vedeckej rady PrF UMB

 dekan Právnickej fakulty UMB